# Manhattan

*Evit implijoù all, gwelet Manhattan (disheñvelout).*

---

Manhattan

borough of New York City, consolidated city-county| Deiziad krouiñ | 1624  |
| Anv ofisiel | Manhattan  |
| Anv er yezh orin | Manhattan  |
| Treuzskrivadur API | mænˈhætən  |
| Anvet diwar | Manhattan  |
| Anv annezidi | manhattaniti, manhattanite  |
| Stad | Stadoù-Unanet  |
| Kêr-benn | talvoud ebet  |
| E tiriad | New York  |
| Gwerzhid-eur | Eastern Time Zone, UTC−05:00, UTC−04:00  |
| War ribl | East River, Hudson (stêr), Upper New York Bay, Harlem River, Spuyten Duyvil Creek  |
| Daveennoù douaroniel | 40°43′42″N 73°59′39″W  |
| Poent uhelañ | Manhattan High Point  |
| Penn an aotrouniezh | Gale Brewer  |
| Coextensive with | New York County  |
| Darvoud-alc'hwez | Gwalldaolioù an 11 a viz Gwengolo 2001  |
| Post town | New York  |
| Lec'hienn ofisiel |   |
| Banniel (deskrivadur) | flag of Manhattan  |
| Dezverket dre | congestion pricing  |
| Poblañsouriezh an danvez | demographics of Manhattan  |
| Kod pellgomz an takad | 212, 646, 917  |
| Category for the view from the item | Category:Views from Manhattan, New York City, Category:Views from automobiles in Manhattan, New York City  |
| Rummad evit ar c'hartennoù | Category:Maps of Manhattan, New York City  |

  Eus Wikidata
Lec'hiadur Manhattan e kêr New York
Gwel eus Manhattan.
**Manhattan** (distagadur: [mænˈhætən]) a zo unan eus ar pemp *borough* (ranngêr velestradurel) a ya d'ober kêr New York er Stadoù-Unanet. An hini bihanañ anezho eo, met an hini stankañ ar boblañs ennañ, hag ivez an hini pinvidikañ. Klotañ a ra Manhattan gant **kontelezh New York** met homañ n'he deus ket galloudoù ur gontelezh normal peogwir e klev ouzh gouarnamant New York.

Ur plas arc'hantel bras eo Manhattan, hag eno emañ Wall Street hag an New York Stock Exchange. Ur bern skraberioù-oabl a zo, gant ar re vrudetañ evel an Empire State Building hag an One World Trade Center a gemer lec'h ar World Trade Center distrujet gant gwalldaolioù d'an 11 a viz Gwengolo 2001. Er New York City Hall (*« Ti-kêr New York »*) emañ sez Gouarnamant ar gêr. Skolioù-meur brudet zo ivez, evel Skol-veur Columbia, Skol-veur New York ha Skol-veur Rockfeller.

Heñvel ouzh New York eo Manhattan ul lec'h bedvroat. Kalz koñsuldioù ha sez ar Broadoù Unanet a gaver eno. E *China Town* emañ an niver brasañ a Sinaiz er Cʼhornôg. Lec'h touristelañ ar *Mell Aval* eo, gant 62,8 milion a doutisted e 2017. Ar mirdioù brudetañ eo ar Metropolitan Museum of Art, ar muzeom amerikan istor naturel hag ar Museum of Modern Art (MoMA). Time Square, Central Park ha Grand Central Terminal emañ e-touez an dek lec'h ar muiañ gweladennet er bed.

## Istor

Dont a ra an anv eus ar ger mounseek *manaháhtaan* hag a dalv « enezenn stank he zorgennoù » moarvat.

Diazezet e voe ur post kenwerzh e Manhattan izel gant tud eus ar Proviñsoù-Unanet e 1624. Prenet e voe da Ameridianed hag anvet Amsterdam Nevez e 1626. Tremen a reas dindan reoladur ar Saozon e 1664, hag e voe adanvet *New York* pa voe roet an douaroù-se da Dug York gant e vreur ar roue Charlez II Bro-Saoz.

## Douaroniezh

C'hoarvezout a ra ar *borough* eus enezenn Mahattan, Marble Hill en douar bras hag enezigoù. Enezenn Manhattan zo 59 km² dindani, 21,6 km hirder ha 3,7 km ledander dezhi d'al ledanañ (e-kichen ar 14vet straed).

Yen ha gleb e vez ar goañv, tomm ha gleb an hañv.

## Yezhoù

Yezhoù komzet er gêr gant an dud ouzhpenn 5 bloaz evit ar prantad amzer 2011-2015| Yezhoù | Manhattan | New York | Stadoù-Unanet |
| --- | --- | --- | --- |
| saozneg | 59,73 % | 50,96 % | 78,95 % |
| spagnoleg | 22,50 % | 24,56 % | 13,05 % |
| sinaeg | 5,32 % | 5,92 % | 1,05 % |
| galleg | 2,36 % | 1,11 % | 0,43 % |
| koreaneg | 0,89 % | 0,97 % | 0,38 % |
| ruseg | 0,82 % | 2,49 % | 0,30 % |
| japaneg | 0,75 % | 0,28 % | 0,15 % |
| hebraeg | 0,69 % | 0,59 % | 0,07 % |
| alamaneg | 0,67 % | 0,27 % | 0,34 % |
| Yezhoù afrikat | 0,65 % | 1,07 % | 0,33 % |
| italianeg | 0,64 % | 1,00 % | 0,22 % |
| portugaleg | 0,49 % | 0,23 % | 0,23 % |
| hindi | 0,44 % | 0,41 % | 0,24 % |
| arabeg | 0,40 % | 0,80 % | 0,35 % |
| tagalog | 0,40 % | 0,64 % | 0,56 % |
| poloneg | 0,27 % | 0,70 % | 0,19 % |
| Re all | 2,98 % | 8,00 % | 3,16 % |

## Notennoù ha daveoù

## Liammoù diavaez

* (en) Lec'hienn kadoriad *borough* Manhattan
* (en) Lec'hienn Gouarnamant Kêr New York gant liammoù da ajañsoù Manhattan